ai4bharat/Pralekha huggingface dataset:
وزارت خزانہ
ڈی آر آئی نے ایم / ایس ویوو موبائل انڈیا پرائیوئیٹ لمیٹڈ کی 2217 کروڑ روپے کی کسٹم ڈیوٹی چوری کا پتہ لگایا ہے
ڈائریکٹوریٹ آف ریونیو انٹیلی جنس  نے ایم / ایس ویوو موبائل انڈیا پرائیویٹ لمیٹڈ سے متعلق تحقیقات کے دوران ، تقریباً 2,217 کروڑ روپے کی کسٹمز ڈیوٹی چوری کا پتہ لگایا ہے۔
ایم/ ایس ویوو کمیونی کیشن ٹیکنالوجی کمپنی لمیٹڈ، چین کے گوانگ دونگ میں ایم / ایس ویوو انڈیا کی ایک ذیلی کمپنی ہے اور مینوفیکچرنگ، اسمبلنگ، تھوک کاروبار کے ساتھ ساتھ موبائل ہینڈ سیٹس اور اس کے آلات کی تقسیم کے کاروبار سے منسلک ہے۔
تحقیقات کے دوران، ڈی آر آئی افسران کی طرف سے میسرز ویوو انڈیا کی فیکٹری کے احاطے میں تلاشی لی گئی، جس کے نتیجے میں ایسے مجرمانہ شواہد کا پتہ لگایا گیا جس میں موبائل فون کی تیاری میں استعمال کے لیے میسرز ویوو انڈیا کی طرف سے درآمد کی گئی بعض اشیاء کی تفصیل میں جان بوجھ کر غلط بیانی کی گئی تھی ۔
اس غلط اعلان کے نتیجے میں ایم / ایس ویوو انڈیا کی طرف سے 2,217 کروڑ روپے کے ڈیوٹی سے مستثنیٰ فوائد کا غلط فائدہ اٹھایا گیا ، تحقیقات کی تکمیل کے بعد، ایم / ایس ویوو انڈیا کو ایک وجہ بتاؤ نوٹس جاری کیا گیا ہے جس میں کسٹم ایکٹ 1962 کی دفعات کے تحت 2,217 کروڑ روپے کی کسٹم ڈیوٹی کا مطالبہ کیا گیا ہے۔
تفریق پر مبنی محصولات واجبات کی ادائیگی کے طور پر میسرز ویوو انڈیا رضا کارانہ طور پر 60 کروڑ روپے جمع کرائے ہیں۔
حال ہی میں، ڈی آر آئی کی طرف سے کی گئی تحقیقات کے ایک اور سیٹ میں 4403.88 کروڑ روپے کی ڈیوٹی کا مطالبہ کرتے ہوئے ایم / ایس اوپو موبائل انڈیا پرائیویٹ لمیٹڈ کو وجہ بتاؤ نوٹس جاری کئے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ش ر۔ ق ر۔
U- 8661
(Visitor Counter : 106
صحت اور خاندانی بہبود کی وزارت
ہندستان میں کووڈ-19ٹیکہ کاری کی مجموعی تعداد 114.46 کروڑ کے نشانے کو پار گئی
گزشتہ 24 گھنٹوں کے دوران 73.44 لاکھ سے زیادہ ٹیکے لگائے گئے
شفایابی کی شرح اس وقت 98.28 فی صد ہے
گزشتہ 24 گھنٹوں کے دوران 11,919 نئے معاملات سامنے آئے
ہندستان میں اس وقت مریضوں کی تعداد 1,28,762 ہے
ہفتہ وار مثبت معاملات کی شرح  ہے جو کہ گزشتہ 55 دنوں سے لگاتار 2 فی صد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 73,44,739 لوگوں کو کووڈ کے ٹیکے لگائے گئے۔ جس کے ساتھ ہی ہندستان میں کووڈ کی ٹیکہ کاری کی مجموعی تعداد 114.46 کروڑ  کو پار گئی۔ یہ ٹیکہ کاری 1,17,53,091 سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,81,329
|
|
دوسری خوراک
|
|
93,66,454
|
|
صف اول کے کارکنان
|
|
پہلی خوراک
|
|
1,83,74,937
|
|
دوسری خوراک
|
|
1,62,43,805
|
|
18سے44 سال کی عمر کے افراد
|
|
پہلی خوراک
|
|
43,72,66,448
|
|
دوسری خوراک
|
|
18,06,38,478
|
|
45 سے 59 سال کی عمر کے افراد
|
|
پہلی خوراک
|
|
17,94,26,594
|
|
دوسری خوراک
|
|
10,79,09,648
|
|
60 سال سے زیادہ عمر کے افراد
|
|
پہلی خوراک
|
|
11,24,08,002
|
|
دوسری خوراک
|
|
7,26,17,156
|
|
میزان
|
|
1,14,46,32,851
گزشتہ 24 گھنٹو ں کے دوران 11,242 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,38,85,132 ہوگئی۔
نتیجہ کے طور پر ہندستان میں شفایابیوں کی شرح اس وقت 98.28 فی صد ہے۔
مرکز اور ریاستوں /مرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50 ہزار سے نیچے رہنے کا رجحان پایا جاتا ہے اور یہ رجحان اس وقت لگاتار 144 دنوں سے قائم ہے۔
گزشتہ 24 گھنٹوں کے دوران 11,919 نئے معاملات سامنے آئے۔
اس وقت مریضوں کی تعداد 1,28,762 ہے ۔ اس وقت مریضوں کی مجموعی تعدادملک میں مثبت معاملات کی مجموعی تعداد کا 0.37 فی صد ہے۔ جو مارچ 2020 سے اب تک کی کم ترین شرح ہے۔
ٹیسٹنگ کی صلاحیت نے ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 12.32,505 ٹیسٹ کئے گئے۔ ہندستان میں اب تک مجموعی طور پر 62.82 کروڑ سے زیادہ  ٹیسٹ منعقد کئےگئے ہیں۔
اس وقت جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،ہفتہ وار مثبت معاملات کی شرح 0.94 فی صد پر قائم ہے جو کہ اس وقت گزشتہ 55 دنوں سے 2 فی صد سے نیچے رہی ہے۔ یومیہ مثبت معاملات کی شرح 0.97 فیصد ریکارڈ کی گئی۔یومیہ مثبت معاملات کی شرح گزشتہ 45 دن سے لگاتار 2 فیصد سے نیچے رہی۔ جبکہ اب یہ لگاتار 80دنوں سے 3فیصد سے نیچے ہے۔
اسٹیل کی وزارت
آئی بی ایم نےاین ایم ڈی سی کانوں کو فائیوا سٹار ریٹنگ سے نوازا
این ایم ڈی سی کی خام لوہے کی کانوں – کرندول ڈپازٹ- 14 ایم زیڈ ، کرندول ڈپازٹ – 14 این ایم زیڈاور بچیلی ڈپازٹ – 5 کو بدھ کے روز ناگپور میں انڈین بیورو آف مائنز  نے 5 اسٹار سے نوازا ہے۔ کوئلے، کانکنی اور پارلیمانی امور کے مرکزی وزیر جناب پرہلاد جوشی نے این ایم ڈی سی کے پروڈکشن ڈائریکٹر جناب دلیپ کمار موہنتی کو یہ ایوارڈ پیش کیا۔
این ایم ڈی سی کی کانیں ملک میں بہترین کاننکی کا مظاہرہ کرنے والی کانیں ہیں اور انہں کان کنی کی وزارت کے تحت کام کرنے والے آئی بی ایم کے اسٹار ریٹنگ سسٹم میں 5-اسٹار ریٹنگ حاصل ہوئی ہے۔ کانوں کا جائزہ ان کی کوششوں اور پائیدار ترقی کے فریم ورک  کے نفاذ کے لیے کیے گئے اقدامات کی بنیاد پر لیا جاتا ہے۔ سائنسی اور موثر کان کنی کے ذریعے امپیکٹ منجمنٹ سے بازآبادکاری اور بحالی کے سماجی اثرات کے سلسلے میں موثر کارروائی کرنا؛ مقامی کمیونٹی سے رابطہ اور فلاحی پروگراموں؛ پروگریسیو اور فائنل مائن اینکلوزر اور بین الاقوامی معیارات کو اختیار کیا جانا تمام جائزوں کا پیمانہ ہوتا ہے۔
این ایم ڈی سی نے ناگپور میں انڈین بیورو آف مائنز  کے 75 ویں یوم تاسیس کے موقع پر خصوصی کان کنی نمائش میں حصہ لیا۔ کانوں کی وزارت کے سکریٹری جناب وویک بھاردواج نے این ایم ڈی سی پویلین کا افتتاح کیا، کمپنی اور ہندوستان کے کان کنی کے شعبے کی پیشرفت اور حالیہ اقدامات پر روشنی ڈالی۔
۔۔۔۔۔۔۔۔۔۔۔
ش ح۔ا گ۔ن ا۔
U-2246
(Visitor Counter : 58
زراعت اور کاشتکاروں کی فلاح و بہبود کی وزارت
ہندوستانی زرعی تحقیقاتی کونسل 16 سے 18جولائی تک ڈاکٹر سی سبرامنیم آڈیٹوریم میں اپنا 95واں یوم تاسیس اور ٹیکنالوجی کا دن منائے گی
زراعت و کسانوں کی بہبود کے مرکزی وزیر جناب نریندر سنگھ تومر اور ماہی پروری ، مویشی پروری و ڈیری کے مرکزی وزیر جناب پرشوتم روپالا 16 جولائی کو 95ویں یوم تاسیس اور ٹیکنالوجی دن کا افتتاح کریں گے۔ زراعت و کسانوں کی بہبود کے وزرائے مملکت جناب کیلاش چودھری اور محترمہ شوبھا کرند لاجے بھی اس موقع پر موجود ہوں گی۔زراعت میں اختراعت کی حوصلہ افزائی کرنے کے لئے 40 منتخب شدہ تکنیکوں کو بھی جاری کیا جائے گا اور ڈیولپرس کو منظوری بھی ملے گی۔ یہ پروگرام 16 سے 18 جولائی 2023 تک ڈاکٹر سی سبرامنیم آڈیٹوریم این اے ایس سی کمپلیکس میں منعقد کیا جائے گا۔ آئی سی اے آر ہر سال 16 جولائی کو اپنا یوم تاسیس مناتا ہے۔ اس سال سے اسے ’تاسیس اور ٹیکنالوجی دن‘کی شکل میں منانے کا فیصلہ لیا گیا ہے۔
آئی سی اے آر حکومت ہند کی زراعت و کسانوں کی بہبود کے وزارت کے زرعی تحقیق و تعلیم محکمے (ڈی اے آر آئی کے تحت ایک خود مختار ادارہ ہے۔پورے ملک میں یہ ادارہ باغبانی ، ماہی پروری اور مویشی سائنس سمیت زراعت میں تحقیق و تعلیم کے اختراعات ، رہنمائی اور انتظام و انصرام کے لئے اعلیٰ اِکائی ہے۔ملک بھر میں پھیلے 113 آئی سی اے آر انسٹی ٹیوٹ اور 74 زرعی یونیورسٹیاں زرعی سائنس کے شعبے میں تحقیق کرنے میں لگے ہوئے ہیں۔
اس پروگرام کی اہم کشش ٹیکنالوجی نمائش وصنعتی انٹر فیس ہوگی۔ زرعی پیداوار ، کوالٹی اور کسانوں کی آمدنی بڑھانے کے لئے اور اسٹیک ہولڈرز کے فائدے کے لئے مختلف آئی سی اے آر اداروں کے ذریعے تیار شدہ جدید تکنیکوں کو نمائش میں دکھایا جائے گا۔اس کے علاوہ پائیدار اور موسم کے عین مطابق زراعت نمائش کا اہم مرکزی نکتہ ہوگی۔نمائش میں چاول، گیہوں، مکئی، دالیں، تلہن، شری اَنّاور دیگر تجارتی فصلوں کے لئے ماحولیات کے عین مطابق اختراعات پر بھی روشنی ڈالی جائے گی۔مشین کاری، مناسب زراعت اور قیمت میں اضافہ کرنے والی مصنوعات پر بھی توجہ دی جائے گی۔زراعت کی کامیاب تشہیر کے لئے آئی سی اے آر کا تعلیمی سسٹم ، مضبوط توسیعی سسٹم اور اختراعات کی نمائش کی جائے گی۔ ان کے علاوہ ایکسپو میں اسٹیک ہولڈر کے فائدے کے لئے مویشی سائنس ، پولٹری اور مویشی پروری کے لئے حال ہی میں تیار کی گئی کامیاب تکنیک کی نمائش کی جائے گی۔
نمائش کے دوران آئی سی اے آر اداروں کے ذریعے تیار شدہ تجارت کاری کی صلاحیت والی مختلف نوعیت کی تکنیکوں ٹیکنالوجی؍مصنوعات کی نمائش کی جائے گی۔ اس پروگرام میں آئی سی اے آر اور صنعتوں کے مابین بات چیت کے پی پی پی ماڈل کے ساتھ ہی مستقبل کے امکانات کے ضمن میں آئی سی اے آر اداروں کے ذریعے تیار شدہ مختلف نوعیت کے تکنیکوں؍مصنوعات کے بارے میں معلومات حاصل کرنے کے لئے 100 سے زیادہ صنعتی شراکت داروں کے حصہ لینے کی امید ہے۔ اس کے علاوہ 500 سے زیادہ کسانوں کے ساتھ ساتھ پڑوسی ریاستوں کے 1000طلباء بھی آئی سی اے آر کے یوم تاسیس اور ٹیکنالوجی دن میں حصہ لیں گے۔نمائش سے ٹیکنالوجی کی بڑے پیمانے پر تشہیر اور زرعی سائنس کو مقبول بنانے میں مدد ملے گی۔
وزارتِ تعلیم
نصاب میں کمی
نئی دلّی ،29 / حکومت نے قومی تعلیمی پالیسی  2020 کا اعلان کیا تھا ، جس کے پیرا 4.5 میں یہ گنجائش فراہم کی گئی ہے کہ تعلیم میں زیادہ تنقیدی سوچ اور جامع بنانے ، تحقیقات اور پوچھ تاچھ پر مبنی بنانے اور تبادلۂ خیال اور تجزیے پر مبنی بنانے کی خاطر ہر مضمون میں نصاب کے متن کو کم کیا جائے گا ۔ البتہ ، اہم متن میں کلیدی تصورات ، نظریات ، استعمال اور مسائل کے حل پر توجہ مرکوز کی جائے گی ۔ درس و تدریس ایک زیادہ گفتگو والے طریقے سے فراہم کی جائے گی ۔ سوالات کی حوصلہ افزائی اور کلاس روم میں زیادہ تخلیقی ، اشتراکی اور جستجو والی سرگرمیوں کو طلباء کے لئے زیادہ عملی آموزش کی خاطر فروغ دیا جائے گا ۔ پیرا 4.31 کے تحت متن میں کمی اور اسکولی نصاب میں زیادہ لچک فراہم کی جائے گی اور رٹنے یا محض یاد کرنے کی بجائے تعمیری آموزش پر زور دیا جائے گا ، جس کے لئے اسکول کی نصابی کتابوں میں تبدیلی کی جائے گی ۔ تمام نصابی کتابوں کا مقصد ضروری کلیدی مواد  ، جسے قومی سطح پر اہم سمجھا جائے گا اور اس کے ساتھ مقامی تناظر اور ضروریات کے مطابق اضافی مواد کے ساتھ پیش کیا جائے گا ۔ جہاں ممکن ہو گا ، وہاں اسکول اور ٹیچروں کے پاس نصابی کتابوں کا متبادل دستیاب کرایا جائے گا تاکہ وہ قومی اور مقامی مواد کی ضرورت کے مطابق انتخاب کر سکیں تاکہ وہ اس طریقے سے پڑھا سکیں کہ وہ اُن کے خود کی تدریسی ضروریات کے ساتھ ساتھ طلباء اور برادریوں کی ضرورت کو پورا کر سکے ۔ اس کے علاوہ ، پیرا 4.33 میں درسیات اور تدریسیات میں مناسب تبدیلی کی گنجائش ہے ، جس کے لئے این سی ای آر ٹی ، ایس سی ای آر ٹی اور اسکولوں اور ٹیچروں کے ذریعے اسکول کے بستوں اور نصابی کتابوں میں کمی کی جا سکتی ہے۔ ان سہولیات کی بنیاد پر سمگر شکشا کے تحت اسکولوں کی بہتری ، ٹیچروں کی ٹریننگ ، نئے نصابی فریم ورک کی تیاری ، بنیادی آموزش کے لئے فنڈ فراہم کئے جا رہے ہیں ۔
مذکورہ معلومات آج راجیہ سبھا میں تعلیم کے مرکزی وزیر جناب دھرمیندر پردھان نے ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7182
(Visitor Counter : 70
وزارتِ تعلیم
وزارت تعلیم کی جھانکی بھارت کی تعلیم کے ماضی،حال اور مستقبل کے درمیان ایک کڑی بُنتی ہے: جناب دھرمیندر پردھان
تعلیم اور ہنرمندی کے فروغ اور صنعت کاری کے مرکزی وزیر جناب دھرمیندر پردھان نے یوم جمہوریہ پریڈ، 2022 میں مرکزی وزارتوں/محکموں کے زمرہ میں وزارت تعلیم کی جھانکی کو سب سے بہتر جھانکی کا انعام ملنے پر خوشی کا اظہار کیا ہے۔
انہوں نے کہا کہ وزارت تعلیم کی جھانکی نے بھارت کے شاندار ماضی، حال اور مستقبل میں تعلیم کے اسمارٹ مستقبل کو ایک دھاگے میں پروتے ہوئے ’’ویدوں سے میٹاورس تک‘‘ کے مشمولات کے ساتھ قومی تعلیمی پالیسی 2020 کو پیش کیا ہے۔ انہوں نے اس جھانکی کے توسط سے دورِ قدیم سے لے کر دور جدید تک کے تعلیمی نظریات کو نمایاں کرنے کے لیے وزارت کے عہدیداروں کی کوششوں کی تعریف کی۔ انہوں نے یوم جمہوریہ پریڈ 2022 میں مسابقتی پیشکش کے دیگر فاتحین کو بھی مبارکباد دی۔
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک209.27کروڑ ٹیکے لگائے جاچکے ہیں
پچھلے 24 گھنٹے میں31,52,882 ٹیکے لگائے گئے
سردست بھارت میں1,01,830مریض زیر علاج ہیں
زیر علاج مریضوں کی شرح فی الحال0.23 فیصد ہے
شفایابی کی شرح فی الحال98.58 فیصد ہے
گذشتہ 24 گھنٹوں کے دوران15,220مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر4,36,85,535 ہوگئی ہے
گزشتہ 24 گھنٹے میں15,754نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک88.18کروڑ ٹیسٹ کئے جاچکے ہیں؛ گذشتہ 24 گھنٹوں میں4,54,49 ٹیسٹ کئے گئے
سائنس اور ٹیکنالوجی کی وزارت
سائنس وٹکنالوجی کے وزیر نےیہاں دو انوکھے پروجیکٹوں کا افتتاح کیا
پلانٹ کی یومیہ 10 لاکھ لیٹر گندے پانی کو تین ٹن حیاتیاتی ایندھن میں تبدیل کرنے کی صلاحیت ہوگی: ڈاکٹر ہرش وردھن
نئی دہلی۔18ستمبر۔سائنس و ٹکنالوجی کے وزیر ڈاکٹر ہرش وردھن نے آج یہاں سن ڈائل پارک میں ‘‘لوکل ٹریٹمنٹ آف اربن سیویج اسٹریم فار ہیلدی ری یوز’’ نام کے ایک اہم پروجیکٹ کا افتتاح کیا۔ یہ پروجیکٹ صاف پانی کی پیداوار کرتاہے جسے مختلف مقاصد کے لئے استعمال کیا جاتا ہے ۔ ساتھ ہی ساتھ شہرکے گندے پانی سے تغزیات اور توانائی حاصل ہوتی ہے۔ اس طرح بارہ پولا نالہ مفید کان میں تبدیل ہوگیا ہے۔
اس کے ساتھ ہی ڈاکٹر ہرش وردھن نے ڈی بی ٹی۔ بی آئی آر اے سی کی مدد سے دوبایو ٹائیلٹ کا بھی افتتاح کیا۔ یہاں یہ بات قابل ذکر ہے کہ بل اینڈ ملنیڈا گیٹ فاؤنڈیشن نے دہلی میں سن ڈائیل پارک بنایا ہے۔ یہ سووچھ بھارت ابھیان کے ذریعہ وضع کردہ نشانوں کے حصول کی جانب ایک کوشش ہے اور یہ وزارت سائنس و ٹکنالوجی کے محکمہ بایو ٹکنالوجی کی وزیراعظم نریندر مودی کے ذریعہ حال ہی میں شروع کی گئی ‘‘سووچھتا ہی سیوا’’ کے تعلق سے تعاون ہے۔
اس موقع پر منعقدہ افتتاحی تقریب میں مرکزی وزیر نے تجربہ کی بنیاد پر شروع کئے گئے پروجیکٹ میں شامل محققین اور سائنسدانوں کو مبارکباد ی اور کہا کہ یہ پلانٹ اس بات کی انوکھی مثال ہے کہ کس طرح فضلہ کو مفید کان میں تبدیل کیاجاسکتا ہے۔ ڈاکٹر ہرش وردھن نے کہا کہ یہ پلانٹ جو 10 لاکھ لیٹر گندے پانی کو صاف پانی میں تبدیل کرسکتا ہے اور اس کے علاوہ تین ٹن بایو فیول بھی پیدا ہوگا۔ اس مقدار کو مزید بہتر بنایا جائے گا اور یہ پوری دنیا کے لئے ایک مثال بنے گا۔
محکمہ بایوٹکنالوجی کی دوسری منفرد پہل سیلاب زدہ دلدلی میدانوں، بنجر اور پرتی پڑی زمینوں پر شجر کاری کرنا اور وہاں 2281 قسموں کے پیڑ پودے لگاناشامل ہے۔ ان میں 44 دیسی قسمیں شامل ہیں۔ اس سے نہ صرف پورا علاقہ صاف ستھرا بنے گا اور مچھروں کی افزائش پر روک لگے گی بلکہ ہوا اور مٹی بھی صاف ہوگی۔ شجر کاری کے لئے استعمال ہونے والے پیڑ پودوں کی پورے احتیاط کے ساتھ منصوبہ بندی کی جائے گی۔ تاکہ یہ پیڑ پودے دو۔ تین سال کی مختصر مدت میں تیزی سے بڑھیں اور پرندوں، کیڑے مکوڑوں اور جانوروں کے گھر بن سکیں۔
صحتمند استعمال کے لئے شہری نالوں کی مقامی طو رپر ٹریٹمنٹ  پروجیکٹ جس کا آج افتتاح ہوا ہے۔ یہ ہندوستانی اور ڈنمارک کے سائنسدانوں کی مشترکہ پہل ہے۔ ا یک سال قبل ڈی بی ٹی نے ڈی ڈی اے کے ساتھ صلاح و مشورہ سے دہلی کے سرائے کالے خاں میں واقع بارہ پولا نالے کی شناخت کی تھی اور جگہ پر تجرباتی جانچ کےلئے تجربہ گاہ اور پائلٹ پلانٹ قائم کیاتھا۔ ڈی ڈی اے نے اس مقصد کے تحت سن ڈائل پارک سے متصل 200 مربع میٹر کا رقبہ پانچ سال کے لئے ڈی بی ٹی کو پٹہ پر دیا ہے۔
وزیراعظم کا دفتر
وزیراعظم نے مشن گنگے کے وفد سے گفتگو کی
نئی دہلی 04 اکتوبر ۔ دریائے گنگا کی صفائی کے بارے میں بیداری پیدا کرنے کی غرض سے ایک قافلے کی شکل میں نکلے کوہ پیمائی کے تقریباََ تجربہ کار افراد کے ایک گروپ نے وزیر اعظم نریندر مودی سے ملاقات کی ۔ اس گروپ میں وہ آٹھ کوہ پیما بھی شامل ہیں ،جو محترمہ بچیندری پال کی قیادت میں پہلی بار ماؤنٹ ایوریسٹ سرکرنے والی خواتین کی ٹیم میں شامل تھے۔
مرکزی سرکار کی ’’نمامی گنگے ‘‘ کی حوصلہ افزائی سے اس قافلے کے مشن کا نام ’’مشن گنگے ‘‘ رکھا گیا ہے ۔ مہینے بھرتک دریا میں جاری رہنے والی ریفٹنگ کے دوران یہ گروپ دریائے گنگا میں ہر ی دوار سے پٹنہ تک کا سفرکرے گا ۔ اس سفر کے دوران یہ گروپ بجنور ،نرورہ ، فرخ آباد ،کانپور ، الہ آباد ،وارانسی اور بکسر میں رکے گی ۔ ان سبھی 9 شہروںمیں یہ گروپ دریائے گنگا کی صفائی کے بارے میں بیداری پیدا کرے گا اور صفائی ستھرائی کی سرگرمیوں میں بھی حصہ لے گا۔
وزیراعظم جناب نریندر مودی نے اس گروپ سے گفتگو کے دوران اس قابل ستائش مہم کے لئے گروپ میں شامل ممبران کی تعریف کی ۔ انہوں نےصاف ستھرے اورفعال دریائے گنگا کی اہمیت پر زور دیتے ہوئے اس گروپ سے کہا کہ وہ جن شہروں میں عبوری قیام کریں، وہاں کے اسکولی بچوں کو اس بیداری مہم میں شامل کیا جاناچاہئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5158
(Visitor Counter : 52
کوئلے کی وزارت
کوئلہ کی وزارت نے آج ایک اور کان کی نیلامی کی۔ ایک اور کان کی نیلامی کا عمل جاری ہے
کوئلے کے مشترکہ ذخائر 779 ملین ٹن تک پہنچ گئے
کوئلہ کی وزارت نے 03 نومبر 2022 کوچھٹے راؤنڈ اور پانچویں راؤنڈ کی دوسری کوشش کے تحت کمرشیل کان کنی کے لیے کوئلے کی کانوں کی نیلامی شروع کی تھی۔ دو کوئلے کی کانیں نیلامی کے لیے رکھی گئی تھیں اور دونوں کوئلے کی کانیں ایم ایم ڈی آر کوئلے کی کانیں تھیں۔ کوئلے کی کانوں کی مزید تفصیلات حسب ذیل ہیں:-
دونوں کوئلے کی کانیں مکمل طور پر دریافت شدہ کانیں ہیں۔
کوئلے کی ان دو کانوں کے کل ارضیاتی ذخائر ~ 779 ملین ٹن ہیں۔
ان کوئلے کی کانوں کے لیے مجموعی پی آر سی 5.48 ایم ٹی پی اےہے۔
چوتھے دن کے نتائج حسب ذیل ہیں:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخائر 
|
|
اختتامی بولی جمع کرائی گئی
|
|
ابتدائی قیمت 
|
|
حتمی پیشکش
|
|
1
|
|
ارجنی 
|
|
مدھیہ پردیش
|
|
1.36
|
|
106.124
|
|
ای-نیلامی جاری
|
|
2
|
|
گوند بہیرا اوجھنی
|
|
مدھیہ پردیش
|
|
4.12
|
|
672.870
|
|
ایم پی نیچرل ریسورسز پرائیوٹ لمیٹیڈ
|
|
4.00 فیصد
|
|
7.00 فیصدارجونی  کوئلے کی کان کے لیے، ای نیلامی کا عمل جاری تھا۔
آپریشنل ہونے پر کوئلے کی یہ کانیں ~ 620 کروڑ روپے کی سالانہ آمدنی پیدا کریں گی۔ ان کوئلے کی کانوں کے پی آر سی پر کا حساب لگایا گیا ہے۔ کو چھوڑ کر) یہ کانیں ~ 822 کروڑ روپے کی سرمایہ کاری کو راغب کریں گی اور 7409 لوگوں کو روزگار فراہم کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
2251
(Visitor Counter : 58
وزیراعظم کا دفتر
وزیراعظم نے مالدیپ کے صدر ابراہیم محمد صالح کو ٹیلی فون کرکے مبارک باد دی
نئی دہلی،08 ؍اپریل،وزیراعظم جناب نریندر مودی نے ہزایکسیلنسی جناب ابراہیم محمد صالح ، جمہوریہ مالدیپ کے صدر کو آج مالدیپ کی ڈیموکریٹک پارٹی  کی حالیہ پارلیمانی انتخاب میں کامیابی پر مبارک باد دی۔
وزیراعظم نے نوٹ کیا کہ ایم ڈی پی کی یہ اہم کامیابی اس کےلیڈروں کی اُن پالیسیوں اور کوششوں کی تصدیق ہے جو انہوں نے مالدیپ کے عوام کے لئے پوری لگن کے ساتھ اپنا ئی ہیں اور اس سلسلے میں کام کیا ہے۔ انہوں نے انتخابات کی کامیاب تکمیل کا خیر مقدم کیا جس نے مالدیپ میں جمہوریت کو مضبوط کیا اور جمہوری اداروں کو استحکام بخشا۔
وزیراعظم نے ’پڑوسی پہلے‘ کی اپنی پالیسی پر عمل کرتے ہوئے مالدیپ کے ساتھ قریبی تعلقات برقرار رکھنے اور ہماری شراکت داری کو مزید مستحکم بنانے نیز مالدیپ کی سماجی ، اقتصادی ترقی کی ضرورتوں میں اس کی مدد کرنے کے ہندوستان کے پختہ عہد کو دہرایا۔
وزیراعظم نے سابق صدر محمد نشید سے بھی بات کی اور انہیں شاندار انتخابی کامیابی پر مبارک باد دی۔ وزیراعظم نے مالدیپ میں جمہوریت کی جڑوں کو اور گہرا کرنے کے لئے جمہوریت سے محبت کرنے والی تمام قوتوں کی شرکت کی تعریف کی اور اس مقصد کے لئے ہندوستان کی مسلسل امداد کی پیش کش کی۔
۔۔۔۔۔۔۔۔۔۔۔۔۔۔۔
U-1791
(Visitor Counter : 48
قبائیلی امور کی وزارت
اب کی ہولی قبائلی بھارت والی! ٹرائیبس انڈیا نے ہولی کے اپنے خصوصی کلکشن میں شامل قبائلی مصنوعات کی نمائش کی
نئی دہلی، 23 مارچ 2021: رنگوں کا تیوہار ہولی آنے ہی والا ہے، اور اس کے ساتھ ہی اس تیوہار کو لے کر جوش و خروش میں بھی اضافہ ہو رہا ہے۔ اسی کے پیش نظر ٹرائیبس انڈیا نے قبائلی مصنوعات کی اپنی پرکشش اور متنوع اقسام میں بھی اضافہ کیا ہے۔ خواہ دوکانیں ہوں یا ویب سائٹ، دونوں میں ، خصوصاً اس تیوہار کو مدنظر رکھتے ہوئے بڑی تعداد میں مصنوعات میں اضافہ کیا گیا ہے ۔
مرد و خواتین کے لئے رنگ برنگے کرتے، مختلف بنائی اور اسٹائل سے تیار صدریاں، مختلف اقسام جیسے مہیشوری، چندیری، باگھ، کانتا، بھنڈارا، تسار، سامبھل پوری اور اکت کی ساڑیاں، ڈریس اور دوپٹے ، اس مرتبہ ہولی کلکشن کی زینت بنے ہیں۔ اس کلکشن میں نامیاتی غلال، نامیاتی صابن، شیمپو، ہربل تیل کے پیکٹ وغیرہ جیسی قدرتی اور ہربل مصنوعات بھی شامل ہیں۔ شربت، اسکواش، خشک میوے جیسے کاجو ، اور شہد کی مختلف اقسام اس کلکشن میں خصوصی طور پر شامل ہیں۔ نامیاتی رنگوں، خشک میوے اور کھانے کی دیگر اشیاء کو رکھنے کے لئے ڈوکرا دست کاری میں خوبصورت دستکاری سے آراست
130 ٹرائیبس انڈیا دوکانوں اور ای ۔ کامرس پلیٹ فارم  مختلف ضرورتوں کو پورا کر رہے ہیں۔ ٹرائیبس انڈیا کیٹالوگ، جو مختلف اقسام کی مصنوعات کی خریداری کا مقام ہے، اس میں ملک بھر کی قدرتی اور دستکاری کی حامل قبائلی مصنوعات کو بھی شامل کیا گیا ہے جو قبائلی زندگی کی عکاسی کرتی ہیں۔
نامیاتی ہلدی، خشک آنولہ، جنگلی شہد، کالی مرچ، رگی، ترپھلا، اور مسور کی دال ، مونگ دال، اڑد دال، سفید پھلی، اور دلیا جیسی قدرتی اور قوت مدافعت میں اضافہ کرنے والی قبائلی مصنوعات سے لے کر نوادرات جیسے پینٹنگ خواہ وارلی اسٹائل کی ہو یا پٹ چتر؛ ڈوکرا اسٹائل میں ہاتھ سے تیار کردہ زیورات سے لے کر وانچوں اور کونیاک قبیلے کے موتیوں سے تیارکردہ گلے کے ہار، یا شمال مشرقی خطے کی مالامال اور فعال کپڑا اور ریشم کی صنعت تک؛ رنگ برنگی کٹھ پتلیوں اور بچوں کے کھلونوں سے لے کر روایتی بنائی والی ڈونگریا شالیں اور بوڈو بنائی تک؛ دھات کی دستکاری سے لے کر بانس کی مصنوعات تک؛ تمام تر اشیاء ٹرائیبس انڈیا سے حاصل کی جا سکتی ہیں۔
مارکیٹنگ کے توسط سے روزگار کو بڑھاوادینے اور قبائلیوں کو بااختیاربنانے نیز قبائلی اشیاء و مصنوعات کی تیاری کے لئے اپنی کوششوں کے ساتھ، ٹی آر آئی ایف ای ڈی ، ٹرائیبس انڈیا نیٹ ورک میں اپنی متنوع اور پرکشش مصنوعات کی فروخت میں اضافہ کر رہا ہے۔
ان قبائلی مصنوعات، دستکاری اور نامیاتی مصنوعات دونوں کو، بطور تحفہ پیش کیا جا سکتا ہے۔ ان مصنوعات کو ضروریات اور بجٹ کے لحاظ سے، مرضی کے مطابق پرکشش تحائف میں تبدیل کیا جا سکتا ہے۔ ان تحائف کو ٹرائیبس انڈیا کے لئے مشہور ڈیزائنر محترمہ رینا ڈھاکہ کے ذریعہ ڈیزائن کیے گئے پریمئم آرگینک ، از سر نو استعمال کے لائق، پائیدار پیکنگ اشیاء میں رکھا جاتا ہے ، اور اس طرح یہ تحائف ہر موقع کے لحاظ سے موزوں ہیں۔
اب جبکہ آپ رنگوں اور خوشیوں کے تیوہار کی تیاری میں مصروف ہیں، ایسے میں اپنے قریبی ٹرائیبس انڈیا آؤٹ لیٹ کا دورہ کریں یا Tribesindia.com پر جائیں ۔
اب کی ہولی قبائلی بھارت والی! # ووکل فار لوکل# قبائلی اشیاء خریدیں
ٹرائیبس انڈیا آؤٹ لیٹس کی فہرست:
وزارت اطلاعات ونشریات
وزارت اطلاعات و نشریات نے میڈیا اداروں کو سٹے بازی کے براہ راست اور بالواسطہ اشتہارات کی اجازت دینے کے خلاف مشورہ دیا
کالا دھن ممکنہ طور پر جوئے/بیٹنگ کے اشتہارات، مشاہدے میں آنے والے کھیلوں سے جڑے واقعات اور تقریبات میں ملوث ہے۔ حکومت ایکشن لینے پر مجبور ہو سکتی ہے
اطلاعات و نشریات کی وزارت نے آج تمام اسٹیک ہولڈرز بشمول میڈیا اداروں، آن لائن اشتہاری ثالثوں اور سوشل میڈیا پلیٹ فارمز کو مشورہ دیا ہے کہ وہ کسی بھی شکل میں سٹے بازی/جوئے پر اشتہارات/پروموشنل مواد دکھانے سے فوری طور پر گریز کریں۔ وزارت نے مزید کہا ہے کہ اس ایڈوائزری پر عمل کرنے میں ناکامی مختلف قوانین کے تحت حکومت ہند سے مناسب کارروائی کی دعوت دے سکتی ہے۔
وزارت نے ایجنٹوں کے نیٹ ورک کے خلاف مرکزی حکومت کی حالیہ کارروائی کا حوالہ دیا ہے جنہوں نے جوا کھیلنے والے ایپس کے صارفین سے خاطر خواہ رقم اکٹھی کی تھی اور بعد میں یہ رقم ہندوستان سے باہر بھیج دی تھی۔ اس بات کا اعادہ کرنے کے لیے کہ جوا/بیٹنگ پلیٹ فارمز کے اشتہارات ، صارفین، خاص طور پر نوجوانوں اور بچوں کے لیے اہم مالی اور سماجی و اقتصادی خطرے کا باعث بنتے ہیں۔ اس میں مزید کہا گیا ہے کہ اس میکانزم کا منی لانڈرنگ نیٹ ورکس سے تعلق ہے، جس سے ملک کی مالی سلامتی کو خطرہ ہے۔
وزارت نے ایڈوائزری میں کہا ہے کہ ان غیر قانونی کاموں کے ساتھ ساتھ اس بات کا بھی قوی امکان ہے کہ اس طرح کے اشتہارات کی ادائیگی کے لیے کالے دھن کا استعمال کیا جاتا ہے۔ اس مقصد کے لیے، وزارت نے نوٹ کیا ہے کہ کچھ میڈیا ادارے، بشمول اشتہاری بیچولیے اور سوشل میڈیا پلیٹ فارم، کرکٹ ٹورنامنٹس سمیت بڑے کھیلوں کے مقابلوں کے دوران سٹے بازی اور جوئے کے پلیٹ فارمز کے براہ راست اور بالواسطہ اشتہارات کی اجازت دے رہے ہیں۔ مزیدبرآں ، وزارت نے مشاہدہ کیا ہے کہ کھیلوں کے ایک بڑے ایونٹ، خاص طور پر کرکٹ کے دوران اس طرح کے سٹے بازی اور جوئے کے پلیٹ فارمز کو فروغ دینے کا رجحان پایا جاتا ہے، اور ایسا ہی ایک اہم بین الاقوامی ایونٹ اب سے چند دنوں میں شروع ہو رہا ہے۔
وزارت نے میڈیا پلیٹ فارمز کو سٹے بازی/جوئے کے پلیٹ فارم کی تشہیر کے خلاف انتباہ کرنے کے لیے ایڈوائزری جاری کی ہے۔ آن لائن اشتہاری بیچولیوں کو بھی مشورہ دیا گیا ہے کہ وہ ایسے اشتہارات کا ہندوستانی سامعین کو نشانہ نہ بنائیں۔ وزارت کی طرف سے 13.06.2022، 03.10.2022 اور 06.04.2023 کو جاری کردہ ایڈوائزری اس مقصد کے لیے جاری کی گئی تھیں۔ ان ایڈوائزری میں کہا گیا ہے کہ سٹے بازی اور جوا کھیلنا ایک غیر قانونی سرگرمی ہے اور اس لیے کسی بھی میڈیا پلیٹ فارم پر براہ راست یا بالواسطہ اس طرح کی سرگرمیوں کے اشتہارات/فروغ مختلف قوانین ، بشمول کنزیومر پروٹیکشن ایکٹ 2019، پریس کونسل ایکٹ 1978 کے تحت وغیرہ کے خلاف ہیں۔
مزید برآں، انفارمیشن ٹکنالوجی  رولز، 2021 کا حال ہی میں ترمیم شدہ قاعدہ 3   اس بات کا التزام کرتا ہے کہ ثالث اپنی طرف سے معقول کوششیں کریں گے، اور اس کے کمپیوٹر وسائل کے استعمال کنندگان کو ایسا کرنے کا سبب نہیں بننا چاہیے۔ کسی بھی معلومات کی میزبانی، ڈسپلے، اپ لوڈ، ترمیم، شائع، ترسیل، ذخیرہ، اپ ڈیٹ یا اشتراک کرنے کی اجازت نہیں دیں گے جو کہ ‘‘ایک آن لائن گیم کی نوعیت میں ہے جس کی توثیق جائز آن لائن گیم کے طور پر نہیں کی گئی ہے؛  اشتہار یا سروگیٹ اشتہار یا کسی ایسے آن لائن گیم کی تشہیر کی نوعیت میں ہے جو آن لائن گیم کی اجازت نہیں ہے، یا کسی آن لائن گیمنگ بیچولیوں سے متعلق ہے جو ایسی آن لائن گیم پیش کر رہی ہے’’۔